
Ministru kabineta rīkojums Nr. 688
Rīgā 2023. gada 27. oktobrī (prot. Nr. 53 9. §)
Par valsts nekustamā īpašuma Dzegužu ielā 16A, Spilvē, Babītes pagastā, Mārupes novadā, nodošanu Mārupes novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut Finanšu ministrijai nodot bez atlīdzības Mārupes novada pašvaldības īpašumā nekustamo īpašumu (nekustamā īpašuma kadastra Nr. 8048 004 0756) – zemes vienību (zemes vienības kadastra apzīmējums 8048 004 0756) 0,0286 ha platībā – Dzegužu ielā 16A, Spilvē, Babītes pagastā, Mārupes novadā, kas ierakstīts zemesgrāmatā uz valsts vārda Finanšu ministrijas personā (turpmāk – nekustamais īpašums), lai nodrošinātu Pašvaldību likuma 4. panta pirmajā daļā noteikto pašvaldības autonomo funkciju īstenošanu.
· 2. Mārupes novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minēto funkciju īstenošanai.
· 3. Mārupes novada pašvaldībai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Mārupes novada pašvaldība nodrošina šā rīkojuma 1. punktā minēto funkciju īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

	Ministru prezidente
	(paraksts*)
	E. Siliņa

	Finanšu ministrs
	(paraksts**)
	A. Ašeradens


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

